Hvordan kommer man seg rundt i Malaga?
I Malaga er det mange muligheter for offentlig transport. Her kan du ta buss, tog eller låne en bysykkel. Det er EMT som styrer bybussene i Malaga og det er omtrent 50 ulike ruter. Midt i sentrum kjører bussene ofte, med mindre enn 5 minutters mellomrom. Det er også nattbusser som du kjenner igjen ved bokstaven N foran bussnummeret. Det er rimelig å ta buss, og billettene kan du kjøpe med kontanter hos sjåføren, eller du kan kjøpe et busskort som du kan fylle på hos tobakksforretninger, kiosker, eller hos EMTs servicekontorer. Fra Malaga-Centro Alameda kan du ta buss til blant annet Marbella på omtrent en time.